CELEX: 22008D0093(01)
Language: sk
Date: 2008-07-04 00:00:00
Title: Rozhodnutie Spoločného výboru EHP č. 93/2008 zo 4. júla 2008 , ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

23.10.2008   
            
            
               SK
            
            
               Úradný vestník Európskej únie
            
            
               L 280/34
            
         
      ROZHODNUTIE SPOLOČNÉHO VÝBORU EHP
   č. 93/2008
   zo 4. júla 2008,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 63/2007 z 15. júna 2007 (1).
            
         
               (2)
            
            
               Je vhodné rozšíriť spoluprácu zmluvných strán dohody s cieľom zahrnúť nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (2).
            
         
               (3)
            
            
               Protokol 31 by sa mal zmeniť a doplniť, aby sa mohla predmetná rozšírená spolupráca uskutočňovať,
            
         ROZHODOL TAKTO:
   Článok 1
   Za článok 1 ods. 10 protokolu 31 k dohode sa dopĺňa:
   
      
                  „11.
               
               
                  
                              a)
                           
                           
                              Štáty EZVO sa plne zúčastňujú na činnostiach Európskeho inovačného a technologického inštitútu (ďalej len ‚inštitút‘), ako to ustanovuje tento akt Spoločenstva:
                              
                                          —
                                       
                                       
                                          
                                             32008 R 0294: nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (Ú. v. EÚ L 97, 9.4.2008, s. 1).
                                       
                                    
                        
                              b)
                           
                           
                              Štáty EZVO finančne prispievajú na činnosti uvedené v písmene a) v súlade s článkom 82 ods. 1 písm. a) dohody a s protokolom 32 k dohode.
                           
                        
                              c)
                           
                           
                              Štáty EZVO uplatňujú na inštitút a jeho zamestnancov protokol o výsadách a imunitách Európskych spoločenstiev.
                           
                        
                              d)
                           
                           
                              Odchylne od článku 12 ods. 2 písm. a) Podmienok zamestnávania ostatných zamestnancov Európskych spoločenstiev môže štátnych príslušníkov štátov EZVO, ktorí požívajú občianske práva v plnom rozsahu, riaditeľ agentúry zamestnať na základe zmluvy.
                           
                        
                              e)
                           
                           
                              Na základe článku 79 ods. 3 dohody sa na tento odsek vzťahuje časť VII (Inštitucionálne ustanovenia) dohody.
                           
                        
                              f)
                           
                           
                              Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa na účely uplatňovania tohto nariadenia vzťahuje aj na všetky dokumenty inštitútu, ktoré sa týkajú štátov EZVO.“
                           
                        
            
   Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (3).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. júla 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 304, 22.11.2007, s. 43.
   
      (2)  Ú. v. EÚ L 97, 9.4.2008, s. 1.
   
      (3)  Ústavné požiadavky neboli oznámené.